क्हानी दे प्लाट च, उपन्यास दे प्लाट आंगर मतियें घटनाएं दी गुंजैश नेईं होंदी पर एह्‌दे प्लाट च बी उपन्यास आंगर मौलकता ते रोचकता दे गुण होने लाजमी न। क्हानी दी कामयाबी दी पैह्‌ली शर्त घटना दी रूह् तक पुज्जना ऐ। क्हानीकार गी इब्बी चाहिदा ऐ जे ओह् उ’नें घटनाएं गी गै अपनी क्हानी आस्तै चुनै जेह्‌‌‌ड़ियां पाठकै आस्तै आम-फैह्‌म जां ओह्‌दी कल्पना थमां छिंडै दियां नेईं होन ते उंदे च जोर, पकड़ ते सजरापन जरूर होऐ।